Marija Savinova

Marija Savinova-Farnosova (s. 13. elokuuta 1985) on venäläinen keskimatkojen juoksija, joka on erikoistunut 800 metrille. Savinova voitti vuosina 2010–2013 olympiakultaa, MM-kultaa, MM-hopeaa ja EM-kultaa, mutta menetti nämä mitalinsa vuonna 2017 dopingin takia.

Savinova-Farnosova sai helmikuussa 2017 urheilun kansainvälisen vetoomustuomioistuimen päätöksellä neljän vuoden kilpailukiellon ajalle 24.8.2015–23.8.2019. Biologisen dopingpassin perusteella hänen katsottiin käyttäneen dopingia vuosina 2010–2013. Kaikki hänen tuloksensa aikaväliltä 26.7.2010–19.8.2013 hylättiin.Doping Sanctions – IAAF Newsletter 180 IAAF. 28.2.2017. Viitattu 5.4.2017. 

Saavutukset

Vuonna 2008 Savinova osallistui Valencian sisäratojen MM-kilpailuihin, muttei selvinnyt loppukilpailuun Viitattu 10.3.2013 . Seuraavana vuonna hän voitti kultaa Torinon sisäratojen EM-kilpailuissa halliennätyksellään 1.58,10, oli viides Berliinin MM-kilpailuissa ajalla 1.58,68 ja neljäs IAAF:n yleisurheilufinaalissa ajalla 2.00,72. Vuonna 2010 hän voitti kultaa Dohan sisäratojen MM-kilpailuissa (1.58,26) ja Barcelonan EM-kilpailuissa (1.58,22). Splitin maanosien cupissa hän oli kolmas. Seuraavana vuonna hän voitti maailmanmestaruuden Daegun MM-kilpailuissa ennätyksellään 1.55,87. Lontoon olympialaisissa 2012 hän voitti kultaa ajalla 1.56,19. Moskovan MM-kilpailuissa 2013 Savinova sijoittui 800 metrillä hopealle ajalla 1.57,80.http://yle.fi/urheilu/naisten_800_metrilla_yllatysvoittaja/6782591

Savinova on voittanut Venäjän-mestaruuden 800 metrillä ulkoradoilla 2009 ja 2011 sekä sisäradoilla 2009 ja 2010. Euroopan joukkuemestaruuskilpailuissa hän voitti 800 metriä 2011. 

Lähteet

Luokka:Venäläiset keskimatkojen juoksijat
Luokka:Dopingrikkomuksesta tuomitut yleisurheilijat
Luokka:Dopingrikkomuksesta tuomitut venäläiset
Luokka:Vuonna 1985 syntyneet
Luokka:Elävät henkilöt